|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  | Αδριανή, 26 Αυγούστου 2015 |
| **ΥΠΟΥΡΓΕΙΟ ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ** |  |  |
| ΠΕΡΙΦΕΡΕΙΑΚΗ ΔΙΕΥΘΥΝΣΗ  ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΑΝΑΤΟΛΙΚΗΣ ΜΑΚΕΔΟΝΙΑΣ  ΚΑΙ ΘΡΑΚΗΣ |  |  |
| Δ/ΝΣΗ  ΠΡΩΤ/ΘΜΙΑΣ  ΕΚΠ/ΣΗΣ  Ν. ΔΡΑΜΑΣ |  |  |
| **6/ΘΕΣΙΟ ΔΗΜ. ΣΧΟΛΕΙΟ ΑΔΡΙΑΝΗΣ -ΝΙΚΗΦΟΡΟΥ** |  |  |
|  |  |  |

**ΠΡΟΚΗΡΥΞΗ**

**ΘΕΣΗΣ ΕΘΕΛΟΝΤΗ ΣΧΟΛΙΚΟΥ ΤΡΟΧΟΝΟΜΟΥ**

**Η  διευθύντρια του Δημοτικού Σχολείου Αδριανής-Νικηφόρου, έχοντας υπόψη:**

1.    Τις παρ. 3 και 4 του άρθρου 45 του Ν. 2696/1999 (Φ.Ε.Κ 57 Α’/23.3.1999).

2.    Την παρ. 45 άρθρ.14 Ν.2817/2000 (Φ.Ε.Κ 78 Α’/14.3.2000).

3.    Την με αρ. πρωτ. 2515/5/13-στ’/15.9.1997 Κ.Υ.Α (Φ.Ε.Κ 839 Β’/19.9.97) (η παρ. 2 αντικαταστάθηκε με την Α.Π 2515/5/13ο/16.10.1997 (Φ.Ε.Κ 967 Β’/29.10.1997).

4.    Την με αρ. 32633/29.9.2000/Υ.Α.

5.    Την με αρ. πρωτ. Φ.11.1/564/Γ1/598/25.6.1999 εγκύκλιο του ΥΠ.Ε.Π.Θ, σύμφωνα με την οποία: Η επιλογή του Σχολικού τροχονόμου θα γίνει σε επίπεδο σχολικής μονάδας από επιτροπή, η οποία αποτελείται από:

1. Τον Διευθυντή της σχολικής μονάδας, ως Πρόεδρο

2. Τον Πρόεδρο της Σχολικής Επιτροπής,

3. Τον Πρόεδρο του Συλλόγου γονέων και κηδεμόνων.

**Προκηρύσσει**

**Την πλήρωση της θέσης Εθελοντή Σχολικού τροχονόμου,**

σύμφωνα με τα παρακάτω:

1.    Η πρόσληψη θα γίνει μέχρι τη λήξη του σχολικού έτους 2015-2016, δηλαδή από 11 Σεπτεμβρίου 2015 μέχρι 15 Ιουνίου 2016.

2.    Στη θέση αυτή **μπορεί να απασχοληθεί κάθε ενήλικο άτομο, άνω των 18 ετών, ανεξάρτητα από το αν εργάζεται ή όχι**. Αρκεί να μπορεί να ανταποκριθεί στο ωράριο και τις υποχρεώσεις του.

3.    **Οι ώρες απασχόλησης**είναι:

·         ***Από τις 7.50 μέχρι τις 8.15 το πρωί***

·         ***Από τις 13.10 μέχρι τις 14.10***

Οι ώρες αυτές, που αφορούν την προσέλευση και την αποχώρηση των μαθητών προς και από το σχολείο, μπορεί να αλλάξουν, αν για οποιοδήποτε λόγο τροποποιηθούν οι ώρες λειτουργίας του σχολείου.

**4.    Στον εθελοντή Σχολικό τροχονόμο θα καταβάλλεται από τη Σχολική επιτροπή μηνιαία αποζημίωση ύψους 176 ευρώ, για την κάλυψη των εξόδων κίνησής του, από σχετική επιχορήγηση του ΥΠ.ΕΣ.**

5.    **Ο εθελοντής Σχολικός τροχονόμος δεν ασφαλίζεται σε κανένα ασφαλιστικό φορέα.**

6.    Κατά την εκτέλεση των καθηκόντων του ο Σχολικός τροχονόμος χρησιμοποιεί φορητή πινακίδα**«SΤΟΡ»** και φορά γιλέκο, χρώματος ανοικτού κίτρινου. Στην εμπρόσθια και οπίσθια όψη του αναγράφεται, σε δύο παράλληλες γραμμές, με κεφαλαία γράμματα, ανεξίτηλου μαύρου χρώματος η φράση **«ΣΧΟΛΙΚΟΣ ΤΡΟΧΟΝΟΜΟΣ».** Το γιλέκο και οι πινακίδες χορηγούνται από το σχολείο.

7.    Το άτομο που θα επιλεγεί θα ασκήσει τα καθήκοντά του αφού εκπαιδευτεί κατάλληλα.

**Οι ενδιαφερόμενοι μπορούν να υποβάλουν αίτηση μέχρι την Τετάρτη 02-09-2015 στις 14.30 το μεσημέρι στο Δημαρχείο Νικηφόρου:**

***1.    Αίτηση (να ζητήσουν το σχετικό έντυπο).***

***2.    Αναλυτικό βιογραφικό σημείωμα.***

Για περισσότερες πληροφορίες μπορείτε να απευθύνεστε στο Δημοτικό Κατάστημα στο Νικηφόρο.

Τηλ επικοινωνίας 2521352318.

**Η διευθύντρια του σχολείου**

**Πατένταλη Βασιλική**